
Tisztelt Képviselő-testület! 

Pályázati kiírás I.
Az Agrárminisztérium (a továbbiakban: Támogató) pályázatot hirdet a Magyar Falu Program keretében Magyarország területén működő 5000 fő és ez alatti állandó lakosságszámú települések önkormányzatai részére települési közlekedési és vízelvezetési infrastruktúra fejlesztésére.

A támogatás céljára felhasználható keretösszeg: 10 000 000 000 forint. 

A pályázatok benyújtására az alábbi időszakban van lehetőség: 2026. január 16. – 2026. február 16. 

A projekt során igényelhető legmagasabb támogatási összeg: 
· Út, híd építése/felújítása esetén 60 000 000 Ft 
· Járda építése/felújítása esetén 15 000 000 Ft 
· Nyílt- és zárt vízelvezető rendszer felújítása, korszerűsítése, kialakítása 60 000 000 Ft
· Kapubehajtó fejlesztése, kialakítása 60 000 000 Ft
· Parkoló kialakítása, fejlesztése és/vagy helyi közérdekű feladatok ellátásának helyét biztosító önkormányzati tulajdonú ingatlanon, egyéb közterületen szilárd burkolat kialakítása, fejlesztése, felújítása 30 000 000 Ft


Az önállóan támogatható tevékenységek:
· az önkormányzat vagy a Magyar Állam tulajdonában és a nemzeti park vagyonkezelésében lévő belterületi és/vagy külterületi utak1 építése2, ezen belül utak kialakítása, átépítése, felújítása vagy korszerűsítése és a 7. számú melléklet szerinti műszaki tartalmú portalanítása3;
· önkormányzati tulajdonban lévő belterületi és/vagy külterületi hidak építése, felújítása, korszerűsítése;
· az önkormányzat vagy a Magyar Állam tulajdonában lévő belterületi és/vagy külterületi ingatlanokon új, szilárd burkolatú, bárki által korlátozás nélkül használható közterületi járdák4 építése, javítása, felújítása (anyag - például: térkő, zsaluanyag, stb. – és/vagy munkadíj);
· az önkormányzat vagy a Magyar Állam tulajdonában lévő belterületi és/vagy külterületi utak, járdák, hidak és kerékpárforgalmi létesítmények környezetében elhelyezkedő nyílt- és zárt vízelvezető rendszerek felújítása, korszerűsítése, kialakítása;
· az önkormányzat vagy a Magyar Állam tulajdonában lévő belterületi és/vagy külterületi utakhoz kapcsolódó kapubehajtók6 fejlesztése, kialakítása, felújítása;
· közterületen lévő közforgalom elől el nem zárt parkolók kialakítása, fejlesztése, felújítása és/vagy önkormányzat tulajdonában lévő helyi közérdekű feladatok ellátásának helyét biztosító belterületi és/vagy külterületi ingatlanokon, egyéb közterületeken (például: iskola, közpark, egészségház, faluház/polgármesteri hivatal, közösségi szintérként nevesített ingatlan) szilárd burkolatok kialakítása, fejlesztése, felújítása (anyag - például: térkő, zsaluanyag, stb., munkadíj). Parkolót érintő tevékenység esetében, amennyiben az magántulajdont érint és a kialakítás, fejlesztés, felújítás indokolt és szükséges, csak a Támogató külön vizsgálata alapján lehetséges.

Egy pályázó kizárólag egy pályázatot nyújthat be a jelen pályázati kiírás keretében és kizárólag egy önállóan támogatható tevékenységre igényelhet támogatást. 

Javaslom a Tisztelt Képviselő-testületnek, hogy az 1/1 tulajdoni hányad szerint önkormányzati tulajdonban lévő belterületi utak felújításának keretén belül a Kossuth utcát a Pincesorral összekötő út felújítására nyújtsunk be pályázatot.


Pályázati kiírás II.
Az Agrárminisztérium (a továbbiakban: Támogató) pályázatot hirdet a Magyar Falu Program keretében Magyarország területén működő 5000 fő és ez alatti állandó lakosságszámú települések önkormányzatai, önkormányzatok társulásai (a továbbiakban: önkormányzat vagy társulás) részére, melynek célja a települések infrastrukturális fejlesztésének, valamint az önkormányzati közfeladatok hatékony ellátásához szükséges eszközök beszerzésének támogatása.

A támogatás céljára felhasználható keretösszeg: 10 000 000 000 forint. 

A pályázatok benyújtására az alábbi időszakban van lehetőség: 2026. január 16. – 2026. február 16. 

A projekt során igényelhető legmagasabb támogatási összeg: 
· Óvoda, bölcsőde épületének felújítása, korszerűsítése, óvodai férőhelybővítés 60 000 000 Ft
· Önkormányzati tulajdonban lévő ingatlanok fejlesztése 60 000 000 Ft
· Temetők kisléptékű infrastrukturális fejlesztése 8 000 000 Ft
· Eszközbeszerzés 8 000 000 Ft
· Óvodai, bölcsődei játszóudvar, közterületi játszóterek fejlesztése 8 000 000 Ft
· Kommunális eszközök beszerzése 15 000 000 Ft
· Tanya- és falugondnoki szolgálat, valamint mezei őrszolgálat biztosításához személygépkocsi beszerzés 10 000 000 Ft – 18 000 000 Ft

Egy pályázó kizárólag egy pályázatot nyújthat be a jelen pályázati kiírás keretében és kizárólag egy önállóan támogatható tevékenységre igényelhet támogatást. 

Javaslom a Tisztelt Képviselő-testületnek, hogy az eszközbeszerzések keretén belül a Kultúrház számára új székeket, asztalokat szerezzünk be, valamint javaslom partisátor és sörpad garnitúrák beszerzését is ezen pályázati kiírás keretein belül.

Kérem a tisztelt Képviselő-testületet, hogy döntsön a pályázaton történő részvételről, illetve a fejlesztési célról.

Határozati javaslat I:

Mórágy Község Önkormányzatának Képviselő-testülete úgy dönt, hogy 

a) A Magyar Falu Program keretében meghirdetett „Települési közlekedési és vízelvezetési
infrastruktúra fejlesztése” című, MFP-TKVI/2026 kódszámú pályázati felhívásra a Kossuth utcát a Pincesorral összekötő út felújítására támogatási igényt nyújt be.
b) Felhatalmazza a polgármestert a támogatási igények benyújtásához szükséges nyilatkozatok aláírására, a támogatási igények benyújtására, nyertes pályázatok esetén a beszerzések lebonyolítására.

Határidő: pályázati felhívás szerint
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott

Határozati javaslat II:

Mórágy Község Önkormányzatának Képviselő-testülete úgy dönt, hogy 

a) A Magyar Falu Program keretében meghirdetett „Önkormányzati tulajdonú ingatlanok
fejlesztése, önkormányzati feladatellátáshoz kapcsolódó beszerzések” című, MFP/ÖTIFB/2026/EKB kódszámú pályázati felhívásra támogatási igényt nyújt be, melynek keretében új székeket, asztalokat, sátrakat és sörpad garnitúrákat szerez be a Kultúrház részére.
b) Felhatalmazza a polgármestert a támogatási igények benyújtásához szükséges nyilatkozatok aláírására, a támogatási igények benyújtására, nyertes pályázatok esetén a beszerzések lebonyolítására.

Határidő: pályázati felhívás szerint
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott


Mórágy, 2026. február 5. 


								
Glöckner Henrik sk.
								     polgármester

